cyanic-selkie/wikianc huggingface dataset:
Liv Kristine Espenæs Krull
Liv Kristine Espenæs Krull, betre kjent som berre Liv Kristine, er tidlegare vokalist for bandet Theatre of Tragedy og vokalist og låtskrivar for Leaves' Eyes fram til januar 2016.
Ho vart beden om å slutta som vokalist i Theatre of Tragedy då ho, saman med bandet til sin tyske dåverande ektemann Atrocity, danna bandet Leaves' Eyes. Ho har også gitt ut soloplater.
Privatliv
Den 3. juli 2003 gifta ho seg med Alexander Krull, som då var vokalist for det tyske bandet Atrocity. I desember same år fekk dei sonen Leon Alexander. Dei skilde seg i januar 2016.
Litlesystera hennar Carmen Elise Espenæs er vokalist i bandet Midnattsol.
Som gjestevokalist
Liv Kristine Krull har vore gjestevokalist for banda Atrocity, Cradle of Filth, Orden Ogan, Das Ich, Delain, Genius, Heavenwood, Hortus Animae, Immortal Rites, Umbra et Imago, WeltenBrand og Savn.
Töreboda kommun
Töreboda kommune ligg i det svenske lenet (fylket) Västra Götaland, i landskapet Västergötland. Administrasjonssenteret i kommunen ligg i Töreboda.
Bandet Asta Kask er frå Töreboda.
Tettstader
Töreboda kommune har tre tettstader. Folketalet i tabellen er frå 31. desember 2005.
Region Midtjylland
Region Midtjylland er ein av fem regionar i Danmark. Regionen vart etablert som administrativ eining den 1. januar 2007 som del av den nye danske region- og kommuneinndelinga, og han omfattar dei tidlegare amta Ringkjøbing, Viborg og Århus og dei noverande kommunane Brædstrup, Gedved, Hedensted, Horsens, Juelsminde, Nørre-Snede og Tørring-Uldum i Vejle amt. Regionen har administrasjon og sete for det folkevalde Regionrådet i Viborg. Det endelege namnet og området vart fastsett i lov av 24. juni 2005.
Region Midtjylland har 19 kommunar. Folkemengda i regionen er i 2010.
Ekstremtermometer
Eit ekstremtermometer er eit termometer som kan måle både maksimums- og minimumstemperatur. Det er laga slik at det vert liggande att to stiftar ved høvesvis høgaste og lågaste temperatur som har vore registrert gjennom eit visst tidsrom.
1861 Komenský
1861 Komenský er ein hovudbelteasteroide og går i bane innanfor asteroidefamilien Eos. Han blei oppdaga den 24. november 1970 av Luboš Kohoutek ifrå Hamburger Sternwarte i Bergedorf i Hamburg.
Mount Shirley
Mount Shirley er eit isdekt fjell med ein kjend dalbotn på austsida, som ragar over vestsida av munningen av Landbreen i Marie Byrd Land. Det vart oppdaga av U.S. Antarctic Service (USAS) (1939–41) og kalla opp etter Charles C. Shirley, ein sjefsfotograf ved West Base.
Daniel Bamberg
Bamberg kom til den svenske fotballklubben GAIS i 2005, frå Fortaleza EC i Brasil, ein klubb som GAIS hadde ein samarbeidsavtale med. Frå 2006 til 2010 spelte han for Norrköping på nest høgste nivå, og éin sesong i eliteserien, i Sverige, som midtbanespelar på høgresida. Han debuterte for A-laget til Norrköping 24. august 2006 mot GIF Sundsvall. I februar 2011 skreiv han under for FK Haugesund.
Fossil Wood Point
Fossil Wood Point er eit nes mellom Bainmedart Cove og Radok Lake i austlege delen av Aramis Range i Prince Charles Mountains i Antarktis. Området vart vitja fleire gonger i januar og februar 1969 av A. Medvecky, ein geolog under Australian National Antarctic Research Expeditions. Det fekk dette namnet fordi det vart funne fossilt tre på neset.
Casale Monferrato
Casale Monferrato er ein by i regionen Piemonte nordvest i Italia og ein del av provinsen Alessandria. Han ligg om lag 60 km aust for Torino på høgresida av elva Po, der elva renn ved foten av åsane Monferrato. Bortanfor elva ligg den store sletta i Podalen.
Historie
Opphavet til byen er stort sett ukjend. Ein veit at den galliske busetnad i Vardacate (frå var, 'vatn'; ate, 'folkesett stad') låg i området og seinare vart ein romersk municipium. Ved byrjinga av 700-talet var han ein liten by underlagt lombardarane og var truleg kalla Sedula eller Sedulia. I følgje nyare og usikre kjelder var det her at ein Evasius med 146 tilhengjarar vart halshogd etter ordre frå ariansk hertug Attabulo. Liutprand av lombardane er sagt å ha bygd ei kyrkje tileigna Evasius. Ein veit at det oppstod ei sekt etter martyren og i 988 vart byen kjend som Casale di Sant’Evasio.
I 1536 kom han inn under Gonzaga frå Mantua, som forsterka festningsverka. Etter dette var han ein mektig festningsby.
I 1745, etter nederlaget til den piemontesiske armeen i slaget ved Bassignano, vart Casale okkupert av dei sigrande franske og spanske troppane. Det vart gjort stor skade på bygningane i byen, og byen vart renovert i barokkstil.
Acheuléen
Acheuléen er ei arkeologisk nemning for ein av dei tidlege kulturane i eldre steinalder. Han tok til for rundt 1,7 millionar år sidan og varte til ca. 250 000 år før notida.
Acheuléen er rekna som den andre fasen av kjernekulturane i eldre paleolitikum. Han følgde oldowan og blei avløyst av clactonien. Kulturen har namn etter funnstaden Saint-Acheul ved Amiens nordvest i Frankrike. Andre funn med små lokale variasjonar er gjort i store område av Afrika, Vest- og Sør-Asia og Mellom- og Sør-Europa. Reiskapar frå denne kulturen blei truleg laga av begge dei tidlege mennesketypane Homo erectus og Homo heidelbergensis.
Ei oval handøks er den karakteristiske reiskapen for denne perioden. Denne typen øks er gjennomgåande flatare og betre tilhogd enn tidlegare. Dei fleste funna omfattar også mindre reiskapar, som skraparar, spissar og knivar laga av avslåtte og retusjerte flintskiver. Dette viser at flekketeknikken også var i bruk i acheuléen.
Utlendingsdirektoratet
Direktoratet har ansvaret for førehavinga av søknader frå utlendingar om visum til Noreg, opphaldsløyve i landet, norsk statsborgarskap, reisedokument for utlendingar, krav frå flyktningar om få vern (asyl) i Noreg, og for drifta av asylmottak. Direktoratet avgjer dessutan søknader om assistert retur, som går ut på å gje økonomisk stønad til søkarar som må reise attende til heimlandet etter å ha fått avslag på søknad om asyl, og avgjer søknader om tilbakevending, som går ut på å gje økonomisk stønad til flyktningar som ynskjer å returnere til heimlandet. Direktoratet har òg som oppgåve å gjere vedtak om bortvising og utvising av folk som ikkje har rett til å kome inn eller vere i Noreg.
Acheuléen
Kulturen blei oppdaga av Jacques Boucher de Crèvecoeur de Perthes på 1830-talet, då han undersøkte avsetningar frå elva Somme. Funna frå acheuléen viste at menneske hadde levd i Europa mykje tidlegare enn ein før hadde trudd.
Utlendingsdirektoratet
Fram til 1. januar 2006 hadde Utlendingsdirektoratet ansvaret for integreringa av flyktningar i kommunane ikring i Noreg, men dette vart då lagt under Integrerings- og mangfoldsdirektoratet.
Fylkesveg 6804
Fylkesveg 6804 går mellom Havnekrysset og Lillemoen i Stjørdal kommune. Den var tidlegare del av fylkesveg 33 i Nord-Trøndelag.
Gjøl
Ei gjøl er ei vassamling på myr. Gjøler er danna sekundært – altså i ettertid - i motsetnad til myrtjønner, som er danna primært. Ordet «gjøl» er eigentleg ei svensk term; i Noreg er også «høl» nytta om slike vass-samlingar.
Les Ponts-de-Martel
Les Ponts-de-Martel er ein kommune i distriktet Le Locle i kantonen Neuchâtel i Sveits. Kommunen har innbyggjarar  og eit areal på. Kommunesenteret ligg 1009 meter over havet.
Kommunen ligg på nordsida av Vallée de la Sagne et des Ponts. Han består av landsbyen Les Ponts-de-Martel og grendene Martel-Dernier og Petit-Martel. Busetnaden Le Joratel vart overført til kommunen Brot-Plamboz i 1920.
Einar Høiland
Einar Høiland var ein norsk fysikar.
Han vart dr.philos. i 1939. I 1947 vart han dosent i aero- og hydrodynamikk ved Universitetet i Oslo og frå 1954 var han professor ved universitetet. I 1951 fekk han oppretta Videnskapsakademiets institutt for vær- og klimaforskning, som han leia til 1960. Her bygde han om eit vitskapleg miljø som har vore viktig for rekrutteringa av meteorologisk forsking i Noreg. Høiland arbeidde særleg med å undersøke stabiliteten i væskestraumar og teorien om atmosfæriske bølgjer bak ein fjellrygg, fjellbølgjer.
Kut-distriktet
Kut-distriktet (arabisk قضاء الكوت Kaza Al-Kut) er eit distrikt i Wasit guvernement i Irak. Det administrative senteret er byen Kut.
Nahal Mishmar
Nahal Mishmar (hebraisk נחל משמר; arabisk مَحْرَس) er ei lita, sesongbasert elv i Judeaørkenen.
Nahal Mishmar spring ut i Hebronåsane, og renn austover mot Daudehavet. Den vestlege delen er slak, med ei høgd på kring 270 meter over havet, og ho fekk meir enn 300 meter ned i Jordandalen før ho munnar ut i Daudehavet, over 12 km. Nahal Mishmar renn nordover for Tze'elimelva, mellom Ein Gedi og Masada.
Lachal Bluffs
Lachal Bluffs er ei gruppe klipperike nes like sør for Ufsøy og aust for Howard Bay og kring 4 km vest for Allison Bay på Mawson Coast i Mac. Robertson Land. Det vart kartlagd av norske kartografar frå flyfoto teken under Lars Christensen-ekspedisjonen, 1936–37, og vart namngjeve av Antarctic Names Committee of Australia (ANCA) etter R. Lachal, assisterande kokk ved Mawson Station, som òg var geologisk feltassistent i 1965.
Again and Again av Status Quo
«Again and Again» er ein song av det britiske rockebandet Status Quo i 1978. Songen vart skriven av Rick Parfitt, Andy Bown, Jackie Lynton og kom ut på singel samstundes med at bandet var hovudattraksjon på Readingfestivalen den 26. august 1978. Han vart òg gjeve ut på albumet If You Can't Stand the Heat...
Songen vart spelt inn på ny i 2014 for det 31. studioalbumet til bandet, Aquostic (Stripped Bare).
Sigling under Sommar-OL 1948
Sigletevlingane under Sommar-OL 1948 fann stad utanfor Torquay og Torbay i Sørvest-England. Tevlingane vart avvikla i tida 3. til 12. august. 217 deltakarar i 75 farty frå 23 land tevla i fem båtklassar.
Firefly
<br style="clear:both;" />
Star
<br style="clear:both;" />
Drake
<br style="clear:both;" />
6 meter
<br style="clear:both;" />
Meton-syklus
Meton-syklus eller månesyklus er ein periode på nær 19 år der månefasane vil gjenta seg på dei same dataone. Dette vart oppdaga av grekaren Meton frå Aten i 432 fvt. Meton-syklusen er 235 synodiske månader (6939,69 dagar, eller nesten nøyaktig lik 19 tropiske år (6939,60 dagar). Årets løpenummer i Meton-syklusen (om ein lar første syklus byrje i år 1 fvt.) vert kalla gyllentalet, og dette vart i den julianske kalenderen nytta til utrekning av påskefullmånen. Meton-syklusen danna grunnlaget for utrekninga av lunisolarkalendrar.
1863 Antinous
1863 Antinous er ein Apollo-asteroide. Han blei oppdaga den 7. mars 1948 av Carl Alvar Wirtanen ifrå Lick Observatory på Mount Hamilton i California.
Ure
Ure er ei elv i North Yorkshire i England. Ho spring ut i Penninane, renn gjennom nasjonalparken Yorkshire Dales, og går over i Ouse i Yorkshire nær Boroughbridge, mellom Ripon og York. Av sideelvar finn ein Swale og Skell. Elva renn mellom anna gjennom Wensleydale, som tidlegare heitte Yoredale etter elva.
Overgangen til Ouse blir nokre gonger rekna som starten på ei ny elv, med Ure som ei sideelv, men oftast reknast det som eit namneskifte på same elv.
Namnet kjem kanskje frå eit norrønt ord for «fruktbar jord». Eit anna høve er at det kjem frå Jor, seinare Yore, som kanskje er avleidd frå keltisk isura, «heilagt».
Løpet
Det første staden av tyding elva passarar er nasjonalparksenteret ved Hawes. Nokre kilometer lenger aust renn ho gjennom Aysgarth-falla, ein foss med tre fall. Ho passerer så Middleham Castle og ruinane av Jervaulx Abbey. Elva renn så gjennom landsbyen Masham og forbi Marmion Tower i West Tanfield og Norton Conyers.
Ure renn så gjennom Ripon og forbi Newby Hall og fornminnet Devil's Arrows. Rett vest for Boroughbridge er A1 ført på ei bru over elva. Austom byen renn Swale inn i Ure, og omkring ei mil lenger ned, ved Cuddy Shaw Reach nær Linton-on-Ouse, skiftar ho namn til Ouse.
Museum Vest
Museum Vest er ei stifting som vart skipa i 2005 som eit resultat av den nasjonale museumsreforma, den såkalla konsolideringa, som skulle styrke musea ved å etablere større og meir robuste einingar. Museum Vest, som har hovudkontor i Sandviksboder 20 i Bergen, fungerer som eit regionsmuseum for nokre av omegnskommunane til Bergen, Austevoll, Sund, Fjell, Øygarden, Askøy, og på nokre særskilde felt òg for Bergen. Til å byrje med femna stiftinga om Norges Fiskerimuseum i Bergen, Det Hanseatiske Museum og Schøtstuene i Bergen, Kystmuseet i Øygarden, Herdla Museum og Nordsjøfartmuseet. Frå og med 2008 vart museet Fjell festning tilslutta Museum Vest.
Museum Vest er ikkje berre eit regionsmuseum, men òg eit tema-museum, altså eit museum som særskild tek for seg spesifikke tema. Den faglege profilen er ei samanfatting av spesialfelta til dei ulike avdelingane, og gjeld fiskeri og havbruk, fiskeforedling og fiskehandel, inkludert soga om hanseatane; krig og okkupasjon under andre verdskrigen, forsvar og menneskerettar; kystkultur med særleg vekt på energiperspektivet. På disse fagområda har museet ambisjonar som strekkjer seg ut over det regionale nivået. Etter førespurnad frå Kulturrådet har Museum Vest difor teke på seg eit nasjonalt nettverksansvar for fagområdet fiskeri og kystkultur.
Musea i Museum Vest har ein felles direktør, som er direktøren for Museum Vest. Styret for Museum Vest er samansett av representantar frå styra til einskilde musea, i tillegg til direktøren i Museum Vest og ein representant for dei tilsette. Ansvaret for museumsdrifta er knytt til dei einskilde musea, som har sine eigne driftsbudsjett, men funksjonar som personalforvalting, rekneskap og marknadsføring er organisert som fellestenester. Dei tilsette arbeider mykje i ulike faggrupper, med ansvar for formidling, samlingar, marknadsføring og liknande. Eigedomsretten til bygningar og samlingar ligg framleis hjå dei opphavlege eigarane, anten det er vedkomande kommune eller ei stifting.
Aleksandr Popov
Aleksandr Vladimirovitsj Popov er ein russisk tidlegare skiskyttar frå Tobolsk som konkurrerte for Sovjetunionen og Kviterussland. Mellom 1987 og 1997 vann han fire VM-gull i lagøvinga og ein olympisk gullmedalje i stafett, samt fire sølvmedaljar og to bronsemedaljar i stafett i ulike VM og OL-arrangement. Individuelt fekk han med seg ein sølvmedalje frå 20 km i VM 1991. Sidan 1999 har han vore hovudtrenar for det kviterussiske skiskyttarlandslaget.
Aktiv
Popov gjekk i åra 1987-92 på fem av dei seks siste stafettlaga som Sovjetunionen stilte med i den årlege verdsmeisterskapen i skyting, eller i dei olympiske leikane. Desse meisterskapane gav han ein olympisk meisterskapstittel i 1988, og fire ulike VM-sølv. I dei individuelle tevlingane i dei same meisterskapane lukkast han lite, fyrst under verdsmeisterskapen 1991 blanda han seg inn i medaljekamp. På 20-kilometeren i Lahti fekk han VM-sølv, fem sekund føre Eirik Kvalfoss på bronseplass og eit lite halvminutt bak Mark Kirchner som representerte Tyskland.
Frå 1992 og fram til 1998 gjekk Popov inn til ei rad fjerdeplassar i OL og VM-samanheng, både i individuelle øvingar, men særleg i stafettar. Likevel fekk han med seg eit OL-sølv i stafett 1992 og to bronsemedaljar i same; 1995 og 1996.
Frå og med 1993-sesongen tevla han for Kviterussland.
Con Dao lufthamn
Con Dao lufthamn (IATA: VCS, ICAO: VVCS) er ein flyplass i provinsen Ba Ria-Vung Tau i den vietnamesiske Dong Nam Bo-regionen. Han ligg på Con Son-øya i øygruppa Con Dao og har flysamband med Ho Chi Minh-byen.
Here Comes My Baby av Cat Stevens
Andre versjonar
Yo La Tengo spelte inn songen i 1990 på albumet deira, Fakebook. Han vart også covra av The Mavericks, som nådde 42. plassen på den amerikanske Billboard-lista Hot Country Singles & Tracks i 1999 med sin versjon. Turin Brakes gav ut ein coverversjon som ei B-side til singelen «Something In my Eye». Den originale teksten til Stevens byrja «In the midnight moonlight I'll / Be walking a long and lonely mile». Dei fleste coverversjonar (inkludert den av Yo La Tengo) syng «In the midnight moonlight hour». Songen vart òg framført i den amerikanske animasjonsfilmen Barbie and the Sensations: Rockin' Back to Earth.
After Bathing at Baxter's
After Bathing at Baxter's var det tredje studioalbumet til rockebandet Jefferson Airplane frå San Francisco, utgjeve i 1967 på RCA Victor. Plateomslaget er laga av Ron Cobb.
Sidan det mangla ein hit, vart dette eksperimentelle albumet ein langt mindre suksess enn føregangaren Surrealistic Pillow, som kom ut tidlegare same året, og nådde 17. plassen på Billboard album-lista og det fekk heller ikkje gullplate i USA.
Albumet er delt inn i «suitar» og musikalsk består det av lengre og meir eksperimentelle komposisjonar, som den ni minuttar lange instrumentalen «Spare Chaynge» og Grace Slick sin digre og uvanlege «Rejoyce», ei hyllest til James Joyce-romanen Ulysses, med eit lunefullt arrangement og stentorbass av Jack Casady. Mange av songane på albumet syner den tunge LSD-bruken til bandet.
Albumet nådde 17. plass på albumlista. Paul Kantner-songen «The Ballad of You and Me and Pooneil» vart gjeven ut på singel i august 1967 og Grace Slick og Marty Balin song harmonivokal. Denne nådde 42. plassen på Billboard-lista. Ingen av dei seinare singlane deira nådde igjen øvre halvdel av Hot 100. Den andre singelen, «Watch Her Ride», nådde berre 61. plassen. Begge singlane nådde Topp 40 på Cash Box Top 100.
Tittel
I følgje historia til Jeff Tamarkin om Jefferson Airplane var «baxter» bandet sitt kodeord for det psykedeliske dopet LSD, og heile tittelen tyder såleis «etter ein syretripp».
Andre medverkande
Teknisk
Salslister
Album Singel
Arboretet og Botanisk hage
Arboretet og Botanisk hage er ein del av Universitetsmuseet i Bergen og ligg på Milde sørvest i Bergen kommune, på begge sidar av Mildevegen. Arboretet aust for vegen, og Botanisk hage vest for vegen. Arealet er på om lag 600 mål, av dei vel 70 i Botanisk hage.
I Botanisk hage er det hovudsakleg urter, og samlingane er delt inn i ulike avdelingar.
Botanisk hage, som opphavleg vart oppdyrka kring museumsbygningane på Nygårdshøyden i Bergen sentrum (no Musehagen), vart innvigd 21. august 1996; då var utstillingshagen på Solåkeren klar, og den første utstillinga av sommarblomar stod på sitt vakraste. Nokre murar var reiste, og smijernsporten var på plass. I tillegg var det blitt opparbeidd ein parkeringsplass og planta litt rundt denne.
Fjellhagen vart innvigd i 2001, og Fægris vannvisjon i 2005. I 2007 vart det sett ned eit tuntre ved hovudinngangen som ei start på temahagane som skal kome der. Kjøkkenhagen i området over fjellhagen er eit spennande område med gamle og nye nytte-og kulturvekstar.
Japanhagen er teikna og utforma av den kjente japanske landskapsarkitekten Haruto Kobayashi. Den vart innvigd 20. mai 2008. I 2018 kom Lønningen lystgård, eit hus med undervisningslokale toalett og selskapslokale, og med Arkimedes sin labyrint utanfor, der sumarblomstutstillinga var før.
Kvithamaren
Kvithamaren er ei klippe like aust for Slokstallen i Mühlig-Hofmannfjella i Dronning Maud Land. Han vart kartlagt av norske kartografar frå landmålingar og flyfoto av den norske antarktisekspedisjonen (1956–60).
Platinum Collection av Genesis
Albumet inneheld songar frå alle studioalbuma deira (utanom debutplata From Genesis to Revelation) frå Trespass i 1970 til ...Calling All Stations... i 1997. Då det kom ut nådde albumet 21. plass på den britiske albumlista og 100. plass i USA.
Lister
Album
Landmark Point
Landmark Point er eit kupert nes som ligg 0.5 nautiske mil (0,9 km) søraust for Safety Island, på kysten av Mac. Robertson Land. Det vart kartlagd from ANARE (Australian National Antarctic Research Expeditions) sine landmålingar og flyfoto, 1956-66. Det fekk dette namnet av Antarctic Names Committee of Australia (ANCA) fordi det ligg like sør for Auster Rookery og er eit tydeleg landemerke når ein kjem mot hekkestaden langs kysten from Mawson Station.
Alla Pugatsjova
Alla Borisovna Pugatsjova er ein russisk songar som har vunne mykje popularitet i og utanfor Russland.
Bakgrunn
Pugatsjova vart fødd i Moskva i 1949 som dotter av Boris Mikhailovitsj Pugatsjov og Zinaida Arkhipovna (fødd Odegova) Pugatsjova. Ho vart elev ved musikkskule nr. 31 i 1956, og studerte så ved musikkhøgskulen Ippolitov-Ivanov. Ho studerte så ved skule nr. 496, og avslutta studiane sine her i 1964.
I løpet av 1980-talet vitja Pugatsjova ofte Stockholm. Ho hadde fyrst fleire gjesteframføringar på det populære radioprogrammet Galaxen, dirigert av Jacob Dahlin, og var seinare fleire gonger med på fjernsynsprogrammet hans Jacobs Stege. Dahlin og Pugatsjova framførte fleire duettar saman. I Stockholm spelte Pugatsjova inn eit album på engelsk, gjeve ut av World Record Music i Sverige som Watch Out og av Melodija i Sovjetunionen som Alla Pugacheva in Stockholm.
Pugatsjova representerte Russland i Eurovision Song Contest 1997 med songen «Primadonna» og vart der nummer 15 av 25 deltakarar.
Cornaux
Cornaux er ein kommune i distriktet Neuchâtel i den sveitsiske kantonen Neuchâtel. Kommunen har innbyggjarar  og eit areal på. Kommunesenteret ligg 440 meter over havet.
Alla Pugatsjova
Omdøme
På slutten av 1970-åra vart Pugatsjova ein av dei mest elska artistane i Russland for sin «klare mezzosopran og evner til å vise genuine kjensler».
Den viktigaste tittelen gjeven til Pugatsjova er tittelen «Folkets kunstnar i Sovjetunionen», som var den høgaste utmerkinga ein kunne tildele ein musikk-kunstnar i Sovjetunionen, og som ho vart tildelt i 1991. Medan ho allereie var tildelt dei lægre titlane «Æreskunstnar i Den russiske sovjetrepublikken» og «Folkets kunstnar av Den russiske sovjetrepublikken» i høvesvis 1980 og 1985, var styresmaktene meir nølande til å tildele Pugatsjova den høgste æra, etter som tidlegare fråsegner og handlingar frå hennar side i stor grad var motstridande med synet til kommunistpartiet.
Cornaux
Kommunen ligg ved foten av Jurafjella.
Alla Pugatsjova
Omdøme
15. april 2009, på 60-årsdagen til Pugatsjova, var ho tildelt «Fedrelandets fortenestorden av 3. klasse» av den russiske presidenten Dmitrij Medvedev.
Privatliv
I 1969 gifta Pugatsjova seg med den litauiske sirkusartisten Mykolas Orbakas og i 1971 fekk dei dottera Kristina Orbakaitė, som også er ein populær songar. Etter fire års ekteskap skilde Pugatsjova seg frå Orbakas i 1973. I 1976 gifta Pugatsjova seg med filmregissøren Aleksandr Stefanovitsj og spelte hovudrolla i fleire av filmane hans. I 1980 braut dei ekteskapet.
I 1985 gifta Pugatsjova seg med produsenten Jevgenij Boldin, som ho tidlegare hadde hatt profesjonelle samarbeid med. I løpet av ekteskapet med Boldin, hadde ho ein profesjonell og romantisk relasjon med den unge musikaren og songaren Vladimir Kuzmin. I 1993 skilde ho seg frå Jevgenij Boldin og uttala at deira profesjonelle liv påverka deira personlege liv for mykje.
I 1994 gifta Pugatsjova seg med popsongaren Filipp Kirkorov. I november 2005 vart det annonsert at dei skulle skilje seg.
23. desember 2011 gifta Alla Pugatsjova seg med komikaren og programleiaren Maksim Galkin. 23. september 2013 vart paret biologiske foreldre til tvillingane Jelizaveta og Harry. Borna fekk dei ved hjelp av ei surrogatmor.
Kommentarar om krigen i Ukraina
I mars 2014 skreiv Pugatsjova under på eit opprop mot forfølginga av Andrej Makarevitsj, som protesterte mot den russiske annekteringa av Krimhalvøya og krigen i Donbas.
I mars 2022 drog Pugatsjova og Galkin frå Russland til Israel etter at Russland invaderte Ukraina. I august 2022 vende Pugatsjova tilbake til Russland for å «rydda opp rotet og ordna ting». I september 2022 uttalte ho seg mot invasjonen for fyrste gong, etter at ektemannen var blitt erklært som «utanlandsk agent». Med ein post på Instagram sende ho den fyrste sterke politiske meldinga si nokonsinne der ho fordømte krigføringa, forsvarte ektemannen og bad staten om å erklæra henne også som «utanlandsk agent».
Astronomisk middag
Middagshøgda er høgda til sola over horisonten ved middag. Middagslinja er skjeringslinja mellom meridian- og horisontplanet. Endepunkta til linja er sørpunktet og nordpunktet på horisonten.
Det motsette av middag er midnatt.
McDonald Point
McDonald Point er eit nes på vestenden av Islay, ei øy i William Scoresby Archipelago. Namnet verkar å ha blitt brukt av mannskapet på RRS «William Scoresby», eit skip som vart nytta under kartlegginga av desse øyane i februar 1936.
1864 Daedalus
1864 Daedalus er ein Apollo-asteroide. Han blei oppdaga den 24. mars 1971 av Tom Gehrels ifrå Palomar Observatory i San Diego County i California.
Låghamaren
Låghamaren er ei klippe som dannar nordvestenden av Hamrane i H.U. Sverdrupfjella i Dronning Maud Land. Ho vart fotografert frå lufta av Den tyske antarktisekspedisjonen (1938–39) og vart kartlagt av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen 1958–59.
Ouse i Yorkshire
Ouse er ei elv i North Yorkshire i England. Ho renn gjennom York og Selby, og deretter ut i Trent ved Faxfleet.
Av sideelvane hennar finn ein Derwent, Aire, Don, Wharfe, Rother, Nidd, Swale, Ure og Foss. Ho hentar vatn frå eit stort område, som inkluderer det meste av Yorkshire Dales og North York Moors. Dette fører til at det nokre år blir store flaumar som råkar nærliggande byar og landsbyar i den flate dalen, blant anna York og Selby.
Göteborgs kommun
Göteborgs kommun ligg i det svenske fylket Västra Götalands län i landskapet Västergötland. Administrasjonssenteret i kommunen ligg i Göteborg.
Tettstader
Göteborg kommune har 22 tettstader. Folketalet i tabellen er frå[31. desember 2005.
Al-Suwaira-distriktet
Al-Suwaira-distriktet (arabisk قضاء الصويرة Kaza Al-Suwaira) er ein del av Wasit guvernement aust i Irak og ligg kring 35 km søraust for Bagdad. Elva Tigris renn gjennom distriktet, som er kjend for frukt- og palmehagar. Administrasjonssenteret er byen Al-Suwaira. Shaykh Mazhar flybase ligg kring 13 km vest for byen Al-Suwaira.
Torjus Værland
Torjus Larsson Værland var ein norsk gardbrukar, trelasthandlar og politikar frå Vegårshei. Han representerte partiet Venstre på Stortinget frå 1919 til 1933 og var sosialminister 1928-31.
Liv og gjerning
Værland var frå garden Værland i Vegårshei. Han tok i 1887 over farsgarden og dreiv i tillegg sagbruk og trelastforretning i tida 1904-22. Frå 1900 til 1925 var han medlem av heradsstyret i Vegårshei, ordførar i perioden 1907 til 1919.
Då Johan Ludwig Mowinckel danna si andre regjering 15. februar 1928 fekk Værland posten som sosialminister, ein posisjon han hadde til regjeringa gjekk av 11. mai 1931. Han var sidan, 1931-33, i si siste periode som stortingsrepresentant medlem i fullmaktskomitéen.
Same året som han forlet Stortinget fekk Værland plass i styret for Hypotekbanken, eit verv han hadde til 1942. Tidlegare, i 1926, var han formann i Komiteen om Statens pensjonskasse av 1926.
Narvik krigsmuseum
Narvik krigsminnemuseum, tidlegare Nordland Røde Kors krigsminnemuseum, er eit museum i Narvik i Narvik kommune i Nordland. Museet har eit utstillingsareal på tusen kvadratmeter. Utstillingane tar føre seg situasjonen i Narvik og Nord-Noreg under andre verdskrigen ved hjelp av bilete, plansjar og ulike gjenstander. Ved museet står ankeret som tilhøyrde det norske panserskipet «Eidsvold», som vart senka under den andre verdskrigen.
Historie
Museet starta i 1964 som Nordland Røde Kors krigsminnemuseum og heldt opphavleg til i Torvhallen på Narvik torg. Den 1. januar 2014 overtok stiftelsen Narviksenteret museumsdrifta. Museet opna i eit nye kunnskapssenter, Narviksenteret, i juli 2016.
Utstillingar
Utstillingane i det nyrenoverte museet frå 2016 er plasserte i tre etasjar kalla «Angrep», «Krig» og «Zona». I Angrep og Krig finst tematiske utstillingar om:
Adelsteen Normann
Eilert Adelsteen Normann var ein norsk målar, kjend som Adelsteen Normann. Han utdanna seg i Düsseldorf i Tyskland og busette seg der. Sommarstid reiste han rundt i Nord-Noreg og laga skisser. Han spesialiserte seg på romantiske fjordlandskap, gjerne med ein liten dampbåt eller seglbåt på spegelblankt hav. Normann var den fyrste frå Nord-Noreg som etablerte seg som kunstmålar.
Liv og gjerning
Normann var son til ein gardbrukar og handelsmann på Vågøya i Bodin. Etter å ha arbeidd som krambusvein hos kjøpmann Koch i Bodø by, reiste han til Bergen og seinare København for å lære seg handelsyrket. Under studiane i København tok kunstinteressa overhand. Åra 1869-73 studerte han ved kunstakademiet i Düsseldorf, der han vart mykje påverka av tradisjonen til landsmannen Hans Gude. Han vart såleis ein typisk sein-düsseldorfar. Normann fann seg også ektemake og fast adresse i Rhin-byen, i ei tid då andre norske målarar søkte mot Paris.
Med sin bakgrunn frå Nordland spesialiserte Normann seg på norske fjordlandskap. Motiva fann han især i Lofoten og Nord-Norge elles og rundt Sognefjorden. På studiereisene i Noreg tok han skisser som han brukte til å komponere landskapsbilete i storformat. Fjordmotiva hans er gjerne prega av stupbratte fjell over solblank fjord og sjø. Lyset spela ei stor rolle i Normann sine bilete, han var av dei fyrste norske målarane som nytta midnattssola som motiv. Han skal vere opphavsmann til termen «midnattssolas land». Måleria hans vart svært populære hos det tyske kunstpublikum.
Kring om 1887 slo Normann seg ned i Berlin, der han mellom anna fekk tillitsverv i kunstnarforeininga i byen. I 1890-91 fekk han bygd seg eit hus i Balestrand i Sogn, der han seinare oppheldt seg somrane. Huset i drakestil kom frå ferdighusfabrikken til Jakob Digre i Trondheim.
Normann vart utnemnd til riddar av 1. klasse av St. Olavs Orden i 1897. Under fyrste verdskrigen flytta han til Noreg. Han døydde i Kristiania 26. desember 1918 av spanskesykja og vart sidan gravlagt på Südwestkirchhof Stahnsdorf i den tyske delstaten Brandenburg.
Narkoman
Narkoman er eit forelda og nedsetjande ord om menneske med rusmiddelavhengnad. Ordet er avleidd frå gresk narke ('stivleik, lamming, kjensleløyse') og -mania, 'mani'.
Verdsorganisasjonen for helse (WHO) og det norske Helsedirektoratet tilrår å bruka uttrykk som «person med rusmiddelproblem» eller «person som er rusmiddelavhengig». I daglegtale blir dette ofte forkorta til «rusavhengig» eller helst «rusmiddelavhengig» (det er ikkje rus som blir brukt, men rusmiddel).
Eit nasjonalt forskingsprosjekt viser at nær halvparten av dei etterlatne etter narkotikarelaterte dødsfall har opplevd nedsetjande kommentarar om avdøde, og dessutan hadde 26 prosent av dei etterlatne høge symptom på forlengd sorg. Mange opplyser om å kjenna seg stigmatisert.
Ordet «narkoman» har inspirert andre ord som gjeld ei overdriven tiltrekking til noko, som «arbeidsnarkoman» og «treningsnarkoman».
Ukeslutt
Ukeslutt er eit laurdagsmagasin på radio som vert laga av nyhenderedaksjonen i NRK, og vert sendt i NRK P1 og NRK P2 kvar laurdag klokka 12.30. Det er òg tilgjengeleg via NRK Alltid Nyheter, nettradio og som podkast.
Programmet inneheld nyhende, debattar, intervjuar, reportasjar og musikk.
1865 Cerberus
1865 Cerberus er ein Apollo-asteroide. Han blei oppdaga den 26. oktober 1971 av Luboš Kohoutek ifrå Hamburger Sternwarte i Bergedorf i Hamburg.
Ukeslutt
Ukeslutt er ein del av Dagsnytt-magasinavdelinga til redaksjonen, og gjekk på lufta første gong laurdag 8. januar 1977.
Lena av Odd Børre
«Lena» er ein singel av Odd Børre med Kjell Karlsens orkester, gjeven ut i 1969 (Triola TN 542). Songen er skriven av Kjell Karlsen og Terje Mosnes.
Mikrometeoritt
Mikrometeorittar er små meteoridar, med diameter mindre enn 1/10 mm, som frå verdsrommet trengjer inn i atmosfæren. Dei vert bremsa opp, men fordampar ikkje og fell som eit støvregn ned mot jordoverflata.
Politisk kvarter
Politisk kvarter er eit radioprogram som vert produsert av politisk avdeling i NRK Nyheter, og vert sendt kvar morgon på kvardagar i NRK P2 som ein del av P2s nyhetsmorgen. Programmet vert òg send i NRK Alltid Nyheter, og frå 2014 i Morgennytt på NRK1. Det fanst planar om å senda programmet på TV allereie i 2008, men dette vart først gjennomført i 2014. Programmet har vorte send sidan 1968, og hadde i 2008 eit gjennomsnittleg lyttartal på 82 000.
Programmet tek opp aktuelle politiske saker, og fokuserer særleg på politisk debatt.
Eigil Hesstvedt
Eigil Hesstvedt var ein norsk meteorolog og ein internasjonal pioner innan problem knytte til atmosfærisk kjemi og forureining.
Han tok cand.real. innan matematikk i 1947 og dr.philos. i 1961. Han var professor i meteorologi ved Universitetet i Oslo frå 1966. Hesstvedt arbeidde først hovudsakleg med skyfysikk, mellom anna perlemorskyer og nattlysande skyer. Seinare arbeidde han mest med problem knytte til kjemi i atmosfæren og forureining.
Eigil Hesstvedt var formann i Oslo geofysikeres forening 1963–1965 og formann i Den nasjonale komité for geodesi og geofysikk frå 1969. Han vart medlem av Det Norske Videnskaps-Akademi i 1966. Han hadde fleire verv i Verdas meteorologiorganisasjon og International Union of Geodesy and Geophysics.
Hesstvedt vart nordisk meister i fekting med sabel i 1969 og var noregsmeister i fekting i 1959 med florett og i 1964 med sabel.
Vassbruksmiljø Takle
Vassbruksmiljø Takle ligg på Takle i Gulen kommune i Vestland like ved vegkrysset mellom og. Det består av bygningar og reiskap som viser korleis vasskraft vart utnytta i tidlegare tider. Vassbruksmiljøet inneheld ei stampemølle, eit kvernhus og ein vassdriven slipestein som alle er i fullt operativ stand. Ei stampe er ein bygning som vart brukt til framstilling av filt eller vadmål. Det er også bygd ei informasjonsbu med som viser historia til anlegget.
Historie
Stølsvatnet på Midttakle har frå gamalt av gjeve grunnlag for regulering og nytte av vassmengda i Takleelva. Nedanfor eit restaurert kvernhus nær brua på Midttakle er det reist ei operativ stampe. Ho vart truleg bygd av Bård Eivindson Takle i 1880 og var i bruk fram til 1945. Nær brua på Midttakle står eit kvernhus som i 1996–97 vart restaurert med ny kledning og torvtak, kvernkall og slok. I ein tømmerstokk i kvernhuset er årstalet 1785 rissa inn. Det er grunn til å tru at alle brukarane på Midttakle var saman om kverna.
Stampa vart bygd opp att på dei gamle murane i 1998–99 med stønad frå kommunen med midlar til spesielle tiltak i kulturlandskapet til landbruket. I august 1999 vart vassbruksanlegget og stampa på Takle opna under Kystsogevekene.
Stamping
Stamping vart gjort om våren eller sommaren, for dei ferdig stampa vevstuane skulle bli bleika, og det vart gjort på bøen like ovanfor stampa. Ein kunne bruke bøen på denne måten før graset hadde vokse skikkeleg til, og når håa voks opp etter første slåtten. Den eine enden av vevstuen vart fest til marka med to pinnar, ein i kvart hjørne. Vevstuen vart så rulla ut og strekt og fest i andre enden på same måten. Så vart dei bleika i sola.
Stampa vart driven med vasskraft med et stort vasshjul. Det store hjulet gav jamn fart og trykk til krafta som vart brukt fire gonger for kvar omdreiing. Ein skulle lyfte to store trestokkar for kvar vevstu, og det var plass til tre stuar samtidig. Den høge stampestokken fekk plass oppe under mønet, og for kvart lyft fall han ned på stuen. Då gjekk vevstuane rundt og vart jamnt banka. Dei låg i kvart sitt kar fylt med varmt såpevatn under denne tovinga.
I stampehuset var det ei grue med ein stor kjel som vart brukt til oppvarming av vatn. I hellegolvet var der eit sluk, slik at det vatnet som var brukt gjekk rett i elva. På Midttakle har ein restaurert ei stampe ut frå ein modell laga av Magnus Takle, for å vise korleis dette handverket vart utført tidlegare.
Bruno Liljefors
Bruno Andreas Liljefors var ein svensk målar. Han er mest kjend for sine natur- og dyremotiv, særleg dei med dramatiske situasjonar. Fleire av måleria hans skildrar fuglar. Måten han skildra fuglane på, med innslag av impresjonistiske penselstrøk, vart med tida stildannande for fuglemåleriet.
Liv og gjerning
Liljefors skildra, i motsetning til det samtidige «idylliske» dyremåleriet, kvardagen til villdyra, med deira liv, anatomi og tilpassing til landskapet. Mellom kjende verk er måleri som Rävfamilj frå 1886 og Havsörnar frå 1897, og skulpturen Lek, som i 1930 vart reist ved Stockholms stadion. Han måla også veggmåleria til det kunstige landskapet på Biologiska Museet i Stockholm, innvigd i 1893.
Liljefors budde og arbeidde i Österbybruk frå 1917 til 1932. På Bullerön i Stockholms skjergard fekk han bygt seg ei jakthytte, der han observerte mange av fuglane og dyra i sitt naturlege miljø. Han laga også ein ferksvassdam på øya for å kunne studere rørslemønsteret til sjøfuglane.
Han døydde i Stockholm, der han budde frå 1932, men er gravlagd i fødebyen Uppsala.
Raudkattebusk
Raudkattebusk (Actinidia kolomikta) er ein art i planteslekta Actinidia. Han veks naturleg i Aust-Asia, frå austlege Russland, Sibir, vestlege Kina, Korea og Japan. Arten blir dyrka som hageplante i fleire land for dei vakre fleirfarga blada sine. Ein kan også eta frukta, som minnar om kiwi.
Planten er ein klatrande busk med opptil 7 meter lange ranker som vanlegvis har berre eller har nokre få hår som unge. Bladskafta er 2-3 cm lange. Blada blir opptil 15 cm lange og 12,5 cm breie (ofte mindre). Dei er eggrunde med hjerteaktig base og ein utdratt spiss i enden. Dei er grøne, men har ofte innslag av kvitt som så blir rosa mot spissane på hannplantar. Blomane er cirka 2 cm vide og sit ein og ein eller opptil tre saman på undersida av blada. Dei har god lukt som kan minna om sitron. Planten gjev også frå seg stoff som tiltrekk kattar.
Kronblada er kvite eller rosa og mjølberarane er gule. Frukta er eit rundt, gulgrønt bær med ein diameter på rundt 2 cm. Ho kan minna om kiwifrukt, og er etande for menneske.
Raudkattebusk føretrekk verna vekstsituasjonar med fuktig men veldrenert jord. Han kan dyrkast både i sol og halvskugge. Han treng støtte til å veksa opp, som eit stativ eller eit tre. Busken kan forventast å vera hardfør til sone 5.
Langfloget
Langfloget er ei klippe som er 11 km lang på vestsida av Flogeken i Mühlig-Hofmannfjella i Dronning Maud Land. Han vart kartlagt av norske kartografar frå landmålingar og flyfoto av den norske antarktisekspedisjonen (1956–60).
Badra-distriktet
Badra-distriktet (arabisk قضاء بدرة Kaza Badra) er eit distrikt i Wasit guvernement i Irak. Det administrative senteret er byen Badra.
Elizabeth Fry
Elizabeth Fry var ein britisk kvekar, fengselsreformator og velgjerar.
Ho var fødd som Elizabeth Gurney i ein velståande kvekarfamilie i Norwich. I 1800 gifta ho seg med bankmannen Joseph Fry, også ein kvekar, som ho fekk elleve barn med. Etter giftarmålet budde Fry i London.
I 1811 blei ho predikant i kvekarsamfunnet, og fekk eit ry som ein framifrå talar.
I 1813 vitja Fry Newgate Prison i London, der meir enn 300 kvinner og barna deira var fengsla i skitne og overfylte kår. Etter dette engasjerte ho seg for å forbetra tilhøva i fengsla i landet. Ho skipa organisasjonar for fangane og for forbetring av kåra deira. Ho la vekt på å hjelpa dei med å utvikla evner dei kunne forsørga seg sjølv med utanfor fengselet, som å sy. Samstundes overtalte ho autoritetsfigurar til å gjera kåra til kvinner som var fengsla eller dømde til å transporterast til Australia betre. I 1818 talte ho om fengelstilhøva for ein parlamentskomité, og blei dermed den første kvinna til å presentera prov i det britiske parlamentet. Arbeidet hennar vekte merksemd i utlandet, og Newgate blei mellom anna vitja av Fredrik Vilhelm IV av Preussen.
Fry arbeidde også for heimlause og helseven. Etter å ha sett den livlause kroppen til ein gut vinteren 1819/20 skipa ho nattherberge for heimlause i London. I 1840 opna ho ein sjukepleieskule. Denne inspirerte Florence Nightingale, som tok ei gruppe sjukepleiarar frå denne skulen for å hjelpa såra soldatar under Krimkrigen. Fry arbeidde også for å betra pleia for mental sjukdom. Saman med andre kvekarar var Fry også aktivt med på å prøva å avvikla slaveriet.
Verk
(Utval)
Patrick Point
Patrick Point er det nordlegaste neset på Cumpston Massif, der Mellor- og Lambertbreen møter kvarandre i Prince Charles Mountains. Det vart kartlagd frå flyfoto teken av ANARE (Australian National Antarctic Research Expeditions) i 1956. Det vart namngjeve av Antarctic Names Committee of Australia (ANCA) etter Patrick Albion, radiotelegrafist ved Mawson Station i 1956.
Infektivitet
Infektivitet har vist seg å korrelere med virulens. Det vil seie at når patogenet si evne til å smitte fleire vertar aukar, så vil den også kunne valde meir skade.
Infektiviteten til eit patogen skil seg frå smitte, som visar til patogenet si evne til å valde sjukdom frå foreldre til barn.
Cressier i Neuchâtel
Cressier er ein kommune i distriktet Neuchâtel i den sveitsiske kantonen Neuchâtel. Kommunen har innbyggjarar  og eit areal på. Kommunesenteret ligg 436 meter over havet.
Kommunen ligg ved foten av Jurafjella og nær den flaumutsette elva Thielle. Han består av landsbyen Cressier og grenda Frochaux.
Kjersti Berge
Kjersti Berge er ein norsk skodespelar, musikar og komikar kjend frå humorgruppa Kvinner på randen.
Lattesteinar
Lattestein eller berre latte eller latde er ein type oppreist stein med ein halvkuleforma stein lagt oppå. Denne typen stein har historisk vore utbreidd blant chamorrotalande folk i Stillehavet, og er kjend frå mesteparten av Marianane. I moderne tid er steinane blitt eit symbol på identitet blant chamorroane, og brukt i fleire ulike samanhengar.
Kjersti Berge
Utdanning og yrkeskarriere
Ho har arbeidd som frilansskodespelar og songar på fleire norske teaterscener sidan 1985. Ho har òg medverka i ulike musikalar, kabaretar og revyar. Saman med Elisabeth Moberg og Marit Voldsæter danna ho i 1996 trioen Kvinner på randen. Trioen har hatt suksess både på scena og på TV. Han var første gong å sjå på NRK TV i 1998. I 2003 var dei forgrunnsfigurar i humorserien Taxi, Taxi. I 2007 lanserte ho sitt eige sceneshow kalla Shukahara.
Lattesteinar
Konstruksjon
Den største lattesteinen som framleis står er 5 meter og står på Tinian. Steinar funne på Rota ville vore 8 meter høge om dei hadde stått oppreist. Den høgaste pilaren funne her er 34 tonn medan den største krona er 22 tonn.
Kjersti Berge
Utdanning og yrkeskarriere
Berge har sidan 2007 vore knytt til Fargespill, eit fleirkulturelt kunstnarisk prosjekt i Bergen som starta verksemda si i 2004. Ho var først med som produsent og frå 2008 som dagleg leiar og produsent.
Familie
Berge er gift med gitaristen, gitarbyggjaren og høgskulelæraren Egil Haugland (1959).
Ingvild Stensland
Ingvild Stensland er ein norsk fotballspelar frå Lyngdal som har spelt toppfotball i fire norske klubbar, samt i Sverige og i Frankrike. Frå 2002 til 2013 var ho med på ein europacup-triumf, og å vinne seks seriemeistertitlar (Noreg og Frankrike), samt tre cupgull (Noreg og Sverige). Ho spelte på midtbana på det norske landslaget frå 2003 til 2014, og vann EM-sølv både i 2005 og 2013. Stensland var landslagskaptein frå 2009 til 2014.
Klubbspel
Stensland voks opp i ein fotballfamilie. Etter debuten for Lyngdal IL spela ho for Donn i 1999, Athene Moss 2000-01 og Kolbotn 2002-06. Med Kolbotn vart ho seriemeister i i både 2002, 2005 og 2006, samt cupmeister i 2007. I 2005 vart Stensland kåra til årets spelar i Toppserien, og i 2008 til årets norske kvinneleg fotballspelar.
Etter fem sesongar i Kolbotn flytta ho til Sverige og spelte i to år for Kopparbergs/Göteborg FC. Hausten 2008 reiste Stensland til den franske toppklubben Olympique Lyon. Her var ho med på å to strake seriemeisterskap; 2010 og 2011. Både i 2010 og 2011 spelte det franske laget seg også fram til finale i Europacupen for kvinner, den fyrste finalen enda med tap, medan den andre med siger 2-0 over Turbine Postdam. Stensland spelte 2010-finalen, men kom ikkje på bana i 2011-finalen. Sommaren 2011 gjekk ho då tilbake til Kopparbergs/Göteborg FC, der ho vart verande ut sesongen og var med då klubben vann den svenske cupmeisterskapen.
Frå våren 2012 har Stensland vore Stabæk-spelar. I 2012 vann Stabæk den norske cupen og i 2013 enda det med siger i Toppserien. På seinsommaren 2014 pådrog ho seg ein skade som sette henne på sidelinja til sommaren 2015.
Landslagsspel
Stensland landslagsdebuterte i Kina i januar 2003, der Noreg møtte USA i ei turnering og tapte 1-3. Sommaren 2005 var ho med då Noreg lukkast vinne sølv under europameisterskapen i England, Tyskland vann finalekampen i Blackburn. Frå den tid var Stensland i stendig større grad ein sentral midtbanespelar med sikker plass i den norske fyrsteellevaren.
Etter Ane Stangeland Horpestad la opp hausten 2008 var Stensland kaptein for Noreg til 2014. Ho leia landslaget til semifinale i EM 2009, der det vart tap mot europameister Tyskland. I 2013 var ho kaptein då Noreg og Tyskland møttest til EM-finale i Stockholm, atter ein gong viste dei tyske kvinnene seg for sterke. I perioden 2003-14 aksla Stensland den norske landslagstrøya 136 gongar og skåra 10 mål.
Hafslund kyrkje
Hafslund kyrkje (tidlegare Hafslund kapell ) er ei langkyrkje på Hafslund i Sarpsborg kommune i Viken fylke. Kyrkja er av tre og vart vigsla den 18. desember 1891. Ho har 250 plassar.
Eigarane av Hafslund har for ein stor del finansiert kapellet (kyrkja), inventaret, kyrkjegarden og bårehuset.
Rasjonelt fjøsstell
Rasjonelt fjøsstell er namnet på ein norsk farse, forfatta av Hulda Garborg i 1896. Det stod på repertoaret til Det norske spellaget, forlauparen til Det Norske Teatret. Det vart plukka opp av ungdomslaga og er eit av dei mest spelte stykka i norsk teaterhistorie.
Rasjonelt fjøsstell ironiserer over ei brytningstid i norsk landbruk. Det handlar om livet på ein norsk bondegard, der hovudpersonen Inger, litt meir lærd enn dei andre, ønsker å innføra den nye tida - jenter med kort hår som ikkje vert skittent, og menn som er åndelege snarare enn fysiske.
I 2013 blei det av Morgenbladet tatt med i Norsk dramakanon.
Larsenskarvet
Larsenskarvet er ei bratt fjell- og isskrent som dannar ein del av austveggen av Jøkulkyrkja i Mühlig-Hofmannfjella i Dronning Maud Land. Han vart kartlagt frå landmålingar og flyfoto av den norske antarktisekspedisjonen (1956–60) og kalla opp etter Per Larsen, som var stuert under den norske antarktisekspedisjonen (1956–57).
1866 Sisyphus
1866 Sisyphus er ein Apollo-asteroide. Han blei oppdaga den 5. desember 1972 av Paul Wild ifrå Observatorium Zimmerwald i Zimmerwald.
Live over Europe 2007
Live over Europe 2007 er det sjette konsertalbumet til det britiske bandet Genesis spelt inn under Turn It on Again: The Tour i 2007. Det kom ut i Nord-Amerika på Atlantic Records den 20. november 2007, og i Europa på Virgin Records den 26. november 2007.
Medverkande
Andre musikarar
Presteidbrua
Presteidbrua er ei bru i betong og stål som kryssar Presteidstraumen i Presteidfjorden i Hamarøy kommune i Nordland. Brua er 112,46 meter lang og er ein del av fylkesveg 81. Brua blei opna i 1957.
NM i orientering 1978
Noregsmeisterskapen i orientering 1978 vart avvikla 23. og 24. september ved Drammen i Buskerud. Menn og kvinner tevla i såkalla normalprogram og i stafett.